Kuinka paljon tiilikaton pesu maksaa?
Pelkkä tiilikaton pesu maksaa noin 700 € - 3 000 € riippuen kohteesta. 80 m2 tiilikaton pesu voi olla noin 1 000 €.Tiilikaton pesu ja pinnoitus taas voi vaihdella aina 1 000 € ja 10 000 € välillä riippuen kohteesta. 150 m2 tiilikaton pesu ja pinnoitus voi maksaa noin 5 500 €.
fi
Miksi tiilikatto pestään?
Tiilikatto pestään liasta ja kasvustosta, jotta tiilikaton käyttöikä pitenee. Kasvusto tiilikaton pinnalla lisää tiilen vaurioitumisen riskiä, joka taas voi aiheuttaa tiilikatteeseen reikiä. Tiilikaton pesu tekee myös varsinkin jyrkillä katoilla ryhtiliikkeen koko talon julkisivulle.
fi
Milloin tiilikatto pitää pestä ja pinnoittaa?
Tiilikatto on hyvä harjata irtoliasta vuosittain, mutta maalauspinnoite on hyvä tehdä 10 vuoden välein ja suojakäsittely taas 5 vuoden välein.
fi
Mitä on maalauspinnoitus?
Maalauspinnoitus, eli värillinen pinnoitus tai tiilikaton maalaus, muuttaa tiilen väriä uutta vastaavaksi. Tiilen pinta ei kuitenkaan ole yhtä tasainen kuin uutena. Jos tiilikaton väriä halutaan vaihtaa, värillisellä maalauspinnoituksella se onnistuu.Maalauspinnoitusta suositellaan jos vanha pinnoite on kulunut pois osittain tai täysin. Paljas pinta on erittäin altis sammaleelle ja pakkausrapautumiselle. Savitiilikattoja ei pinnoiteta värillisellä pinnoitteella.Lue lisää: Sammaleen poisto katoltaMaalauspinnoitus tehdään levittämällä pinnoite kaksi kertaa korkeapaineruiskulla, mikä antaa katolle suojan yli 10 vuodeksi. Maalauspinnoitus on kalliimpaa kuin tiilikaton suojakäsittely.
fi
Mitä on suojakäsittely?
Väritön pinnoite, eli suojakäsittely, ei muuta tiilen ulkonäköä, mutta antaa vettä ja likaa hylkivän kerroksen.Suojakäsittely tehdään katoille, jotka ovat maksimissaan 15 vuotta vanhoja ja se sopii myös savitiilikatolle. Suojakäsittely antaa katolle suojan yli 5 vuodeksi, mutta väritön pinnoite on vähempi töistä levittää ja siten halvempi kuin maalauspinnoitus.Ennen suojakäsittelyä katto pestään ja vaihdetaan hajalla olevat tiilet, jos tällaisia on. Vaihtotiilien löytäminen vanhoihin kattoihin voi olla vaikeaa, sillä valmistajat päivittävät tiilien profiilia ja kaikkia ei enää valmisteta. Tämän jälkeen katolle levitetään kasvustontorjunta-ainetta, jonka annetaan usein olla katolla vähintään yön ajan. Sitten katolle levitetään väritön pinnoite ruiskulla.
fi
Mitä on tiilikaton pinnoitus?
Tiilikaton pinnoitus on tiilikatteen päällystämistä pinnoitteella, joka antaa katteelle hydrofobisen eli vettä hylkivän pinnan. Pinnoitus suojaa myös uv-säteilyltä ja ilmansaasteilta. Se tehdään joko värittömällä tai värillisellä pinnoitteella.
fi
Voinko pestä katon itse?
Tiilikaton voi pestä itse jos sinulla on tarvittavat välineet ja osaat toimia turvallisesti katolla. UrakkaDiili suosittelee turvallisuussyistä jättämään katon pesun ammattilaiselle.Tiilikaton pesuun tarvitaan korkeapainepesuri. Yleensä kotikäytössä olevien pesureiden vesimäärä tai paineet eivät riitä. Pesurin lisäksi tarvitset turvavaljaat, reppuruiskun, sekä suojaustarvikkeet.
fi